Diari Oficial de la Generalitat Valenciana


Sumari del DOGV 9908, del 05-08-2024 (2024/8110)

EXTRACTE de la Resolució de 30 de juliol de 20641, del rector, per la qual s'aproven les bases i es convoca la XI Edició del Concurs 5U CV Startup en la UPV per a l'any 2024.
------------------------------------------------------------------------------------------------------------------------------------------------------------------------------

### Dades del document

Número de DOGV
:   9908

Data del DOGV
:   05-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8110

CVE
:   BJYD-P-2031-8597

Data del document
:   30-07-2024

Organisme emissor
:   Universitat Politècnica de València

Tipus de document
:   Extracte

BDNS (Identif.): 778264

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/778264>

*Primer. Persones beneficiàries*

Podran participar:

1. Categoria Startup:

Podrà participar en aquesta categoria qualsevol microempresa i/o pime que tinga la seua seu social en la Comunitat Valenciana, amb activitat comercial i una antiguitat màxima de 4 anys respecte a la data límit de presentació de la documentació a aquest concurs, en la qual almenys un dels socis fundadors siga estudiant, egressat o titulat de la UPV.

Es podran presentar empreses amb forma societària mercantil, així com empresaris individuals.

2. Categoria

Junior:

Es podrà participar de manera individual o col·lectiva.

Podrà participar en aquesta categoria qualsevol emprenedor/és amb un projecte empresarial que encara no estiga constituït com a empresa (ni forma societària mercantil ni empresari individual), en la qual almenys un dels integrants de l'equip siga estudiant, egressat o titulat de la UPV.

Els guanyadors d'anteriors edicions de la fase interuniversitaria del Concurs 5UCV Startup, presentats per la UPV o per qualsevol de les altres universitats públiques valencianes, no podran presentar-se a aquests premis, a no ser que ho facen amb una empresa o idea de negoci diferents, o a una categoria distinta.

Segon. Finalitat

L'objectiu del concurs 5U CV Startup és premiar les millors iniciatives emprenedores i trajectòries empresarials de triple impacte de la UPV, que passaran al Concurs Interuniversitari per a competir amb les proposades per la resta d’universitats públiques de la Comunitat Valenciana. Per a això, cadascuna de les cinc universitats públiques valencianes convoca el concurs als seus campus, dirigit als emprenedors de la seua comunitat universitària.

*Tercer. Bases reguladores*

Disponibles en <http://www.ideas.upv.es/>

*Quart. Import*

Els presents premis són finançats per la Conselleria d’Innovació, Indústria, Comerç i Turisme, a través de la línia de subvenció denominada “Ajudes dirigides a fomentar l’ecosistema d’emprenedoria de la Comunitat Valenciana” dels pressupostos de la Generalitat per a 2024, amb càrrec a la partida pressupostària 196865344 422 40682 de l'oficina gestora de l’Àrea d'emprenedoria IDEES UPV, per un import màxim de 4.500 euros.

La dotació econòmica dels premis estarà subjecta a la corresponent retenció que estableix la normativa vigent.

S'estableixen dues categories de premis:

1. Categoria Startup

2. Categoria Júnior

Totes dues categories són excloents.

*Cinquè. Termini de presentació de sol·licituds*

Comença a partir de l'endemà de la publicació d’aquest extracte en el *Diari Oficial de la Generalitat Valenciana*. Finalitza el 9 de setembre de 2024.

  

València, 30 de juliol de 2024

José Esteban Capilla Romá

Rector de la Universitat Politècnica de València